b'\n_START_ARTICLE_\nAleksander Zawisza\n_START_SECTION_\nBiografija\n_START_PARAGRAPH_\nGim\xc4\x97 1896\xc2\xa0m. gruod\xc5\xbeio 12 d. Panev\xc4\x97\xc5\xbeyje, baig\xc4\x97 teis\xc4\x97s studijas Vilniaus universitete. Nuo 1916 m. studijavo Sankt Peterburgo artilerijos mokykloje. Nuo 1917 m. lapkri\xc4\x8dio iki 1918 m. liepos priklaus\xc4\x97 Rusijos imperijos kariuomen\xc4\x97s lenk\xc5\xb3 korpusui. Lenkijai paskelbus nepriklausomyb\xc4\x99 \xc4\xafstojo \xc4\xaf Lenkijos kariuomen\xc4\x99, 1919 m. buvo Ignacy Jan Paderewski adjutantu Pary\xc5\xbeiaus taikos konferencijoje. 1919-1921 m. kov\xc4\x97si Lenkijos-soviet\xc5\xb3 kare. Nuo 1922 m. dirbo Lenkijos u\xc5\xbesienio reikal\xc5\xb3 ministerijoje. Nuo 1935 m. baland\xc5\xbeio iki 1940 m. bir\xc5\xbeelio buvo Lenkijos ambasadorius Romoje. Nuo 1940 m. lapkri\xc4\x8dio iki 1941 m. gegu\xc5\xbe\xc4\x97s buvo \xc4\x8cekoslovakijos Reikal\xc5\xb3 patik\xc4\x97tinis Romoje. 1942-1943 m. Lenkijos generalinis konsulas Lusakoje, 1943-1944 m. Harar\xc4\x97je, 1944-1945 m. Nairobyje. Po karo dirbo Lenkijos emigracin\xc4\x97je vyriausyb\xc4\x97je Londone, buvo u\xc5\xbesienio reikal\xc5\xb3 ministras ir ministras pirmininkas. 1959 m. jo pastangomis Lenkijos II pasaulinio karo laik\xc5\xb3 archyvas perkeltas i\xc5\xa1 Londono \xc4\xaf Hoover institut\xc4\x85 Stanfordo universitete. Mir\xc4\x97 1977\xc2\xa0m. kovo 28 d. Londone.'